open-index/open-wikipedia-markdown huggingface dataset:
Waste Management

***Waste Management*** (בעברית: "**ניהול פסולת**") הוא אלבום האולפן השלישי באנגלית של צמד זמרות הפופ הרוסיות ט.א.ט.ו.. האלבום יצא לאור ב-15 בדצמבר 2009, על ידי חברת התקליטים ט.א. מיוזיק.

## סינגלים
* "Snowfalls" – יצא לאור ב-13 ביולי 2009, כסינגל הראשון מתוך האלבום.
* "White Robe" – יצא לאור ב-10 בנובמבר 2009, כסינגל השני מתוך האלבום
* "Sparks" – יצא לאור ב-13 באפריל 2010, כסינגל השלישי והאחרון מתוך האלבום

## רשימת רצועות

## קישורים חיצוניים

## הערות שוליים

קטגוריה:אלבומי ט.א.ט.ו.
The Comic Strip

ממוזער|330x330px|כרזת הרצועה
**The Comic Strip** (בתרגום לעברית: **רצועת הקומיקס**) היא רצועת שידור אמריקאית ששודרה בשנת 1987, אשר כללה בתוכה ארבע סדרת טלוויזיה שונות, שאף על פי שם הרצועה אינן קשורות לקומיקס. סדרות הרצועה הופקו על ידי Rankin/Bass Productions, כאשר אילו הסדרות האחרונות שהחברה הפיקה, והונפשו על ידי Pacific Animation Corporation.

הרצועה שודרה במקור בסינדיקציה בארצות הברית בהפצת לורימר החל מ-7 בספטמבר 1987 עד 4 בדצמבר באותה שנה. כמו כן, סדרות הרצועה שודרו במספר מדינות ברחבי העולם, ביניהן אוסטרליה, הפיליפינים, מלזיה, טרינידד וטובגו, הונג קונג, ג'מייקה ואיטליה. בישראל כל הסדרות שודרו בערוץ הילדים בשנת 1994 בדיבוב עברי, מלבד הסדרה "צפרדעי הרחוב" ששודרה עם תרגום בלבד.

חלק מתכני הרצועה הופצו ב-VHS במהלך תקופת שידורה המקורי.

## סדרות הרצועה
* **[[מחנה מפלצות קטנות]]** (**The Mini-Monsters**) – הסדרה עוקבת אחר שני אחים תאומים שנשלחים למחנה קיץ, בו להפתעתם כל החניכים הם מפלצות אשר הם הצאצאים של המפלצות המפורסמות.
* **[[צפרדעי הרחוב]]** (**Street Frogs**) – הסדרה עוקבת אחר חמש צפרדעים מואנשות בגיל העשרה, אשר לומדות את חכמת הרחוב.
* **[[קראטה יאו]]** (**Karate Kat**) – הסדרה עוקבת אחר חתול שעובד כחוקר פרטי ומשתמש בקראטה כדי להילחם בפשע בעיירה שלו.
* **[[כוח כריש]]** (**TigerSharks**) – הסדרה עוקבת אחר חבורת גיבורי על שיכולים לשנות צורה לחיות ימיות.

## ראו גם
* זמן דיסני

## קישורים חיצוניים

* "The Comic Strip", באתר ויקיה

## הערות שוליים

קטגוריה:רצועות שידור בטלוויזיה
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנת 1987
עדי לייבה

**עדי לייבה** הוא רופא פנימאי, נפרולוג ישראלי ומנהל ישראלי, יו"ר החברה הישראלית ליתר לחץ דם, מנהל המכון לנפרולוגיה ויתר לחץ דם ויחידת הדיאליזה בבית החולים הציבורי אסותא אשדוד. סמנכ״ל בית החולים הציבורי אסותא אשדוד ופרופ' לרפואה באוניברסיטת בן-גוריון.

במקביל לפועלו בישראל משמש פרופסור משנה בפקולטה לרפואה של אוניברסיטת הרווארד ורופא בכיר בבית החולים Beth Israel Lahey Health Mount Auburn Hospital שבבוסטון, ארצות הברית.

## ביוגרפיה
השלים את לימודי ד"ר לרפואה (MD) בהצטיינות ראויה לשבח (Summa Cum Laude) בשנת 1995 מהפקולטה לרפואה בטכניון.

לאחר סיום הסטאז' בבית החולים כרמל התגייס לצה"ל כרופא צבאי ושירת בשורת תפקידים מבצעיים, לרבות רופא אוגדת אזור יהודה ושומרון.

השתחרר משירות קבע בשנת 2018 בדרגת סגן אלוף. בתפקידו האחרון שימש המדען הראשי, ראש ענף אקדמיה בחיל הרפואה והמפקד הצבאי של מסלול העילית צמרת.

במקביל לשירותו הצבאי השלים התמחות ברפואה פנימית במרכז הרפואי שיבא תל השומר (2004) והתמחות נוספת ברפואה פנימית בבית החולים Mount Auburn Hospital של אוניברסיטת הרווארד (2008).

בשנת 2013 השלים התמחות נוספת בנפרולוגיה ויתר לחץ דם במרכז הרפואי שיבא.

מחזיק גם בתואר מוסמך בניהול מערכות בריאות (M.H.A) מטעם אוניברסיטת בן-גוריון (2006) ובתואר עמית כבוד של איגוד הרופאים האמריקני (FACP).

היה שותף לכ-65 מחקרים שפורסמו בספרות המדעית- בעיקר בתחום לחץ הדם, הכליות והרפואה הפנימית.

נשוי לפרופסור מרב לייבה, מנהלת מחלקה המטולוגית, בית החולים האוניברסיטאי אסותא אשדוד, הפקולטה למדעי הבריאות אוניברסיטת בן-גוריון שבנגב.

## פעילות בתחום לחץ הדם והכליות
פרופ' לייבה משמש החל משנת 2016 יו"ר החברה הישראלית ליתר לחץ דם. במסגרת זו מוביל פרופ' לייבה את קביעת ההנחיות הלאומיות לאבחנה, טיפול ואיזון יתר לחץ בישראל.

בשנת 2018 מונה למנהל המכון לנפרולוגיה ויתר לחץ דם ויחידת הדיאליזה בבית החולים הציבורי אסותא אשדוד.

ערך עשרות מחקרים שהתפרסמו בספרות הרפואית המובילה בעולם שעסקו בנושאים מגוונים ובהם: דיאטה ולחץ דם גבוה, יתר לחץ דם בצעירים, הקשר בין תעסוקה ליתר לחץ דם גבוה, צורות מדידה של לחץ דם ורבים אחרים.

## קישורים חיצוניים

* אתר החברה הישראלית ליתר לחץ דם, אתר רשמי
* פרופ' עדי לייבה- מומחה ליתר לחץ דם, מחלות כליה ורפואה פנימית, אתר רשמי

## הערות שוליים

2020 01
קטגוריה:בעלי תואר דוקטור לרפואה מהטכניון - מכון טכנולוגי לישראל
קטגוריה:בוגרי העתודה האקדמית
קטגוריה:סגני-אלופים בצה"ל
קטגוריה:רופאים צבאיים ישראלים
קטגוריה:רופאים פנימיים ישראלים
קטגוריה:נפרולוגים ישראלים
קטגוריה:סגל בית החולים האוניברסיטאי אסותא אשדוד
קטגוריה:ישראלים שנולדו במאה ה-20
פאולינה לבל-אלבלה

**פאולינה לבל-אלבלה** (בסרבו-קרואטית: **Paulina Lebl-Albala**, בסרבית קירילית: **Паулина Лебл-Албала**; 9 באוגוסט 1891, בלגרד, ממלכת סרביה – 8 באוקטובר 1967, לוס אנג'לס, קליפורניה, ארצות הברית) הייתה סופרת, מתרגמת, חוקרת ומבקרת ספרות, ועיתונאית יהודיה בת קהילת בלגרד, שפעלה בממלכת יוגוסלביה ובארצות הברית.

## קורות חיים
נולדה בבלגרד במשפחה יהודית אשכנזית, לנטליה ולסימון, מהנדס רכבות. רכשה השכלה יסודית בניש ותיכונית בבלגרד. בהמשך, רכשה השכלה אקדמית בספרות צרפתית וספרות סרבית באוניברסיטת בלגרד. עם סיום לימודיה תרגמה מספר יצירות לסרבית ובמקביל הועסקה כמורה בבית ספר התיכון לנשים בבלגרד. ב-1920 נישאה לד"ר דוד אלבלה וב-1925 נולדה בתם ילנה. בתקופת בין המלחמות כיהנה כנשיאת אגודת הנשים האקדמיות בממלכת יוגוסלביה.

לבל-אלבלה פרסמה עשרות ספרים, מאמרים ותרגומים שונים לאורך הקריירה שלה בממלכת יוגוסלביה וכן ערכה מספר ביטאונים בתחומי הספרות. ב-1940 נלוותה לשליחותו של בעלה בארצות הברית ופרסמה מספר מאמרים בעיתונות בתחום הספרות. ב-1945 שבה לבלגרד ועסקה בתרגום יצירות לסרבית. ב-1947 עלתה לארץ ישראל המנדטורית ובראשית שנות ה-50 עזבה לקנדה ובהמשך ללוס אנג'לס בארצות הברית, שם הלכה לעולמה ב-1967.

## קישורים חיצוניים

* פאולינה לבל-אלבלה, באתר knjizenstvo.etf 
* הארייט פאס פריידנרייך, הנשים היהודיות ביוגוסלביה, באתר jwa.org 

## הערות שוליים

קטגוריה:יהדות בלגרד: אישים
קטגוריה:עיתונאים יהודים יוגוסלבים
קטגוריה:פובליציסטים יהודים
קטגוריה:פעילים ציונים ביוגוסלביה
קטגוריה:פמיניסטיות יהודיות
קטגוריה:חוקרי ספרות
קטגוריה:מבקרות ספרות
קטגוריה:סופרות יהודיות
קטגוריה:סופרים יהודים
קטגוריה:יהודיות יוגוסלביות
קטגוריה:סופרות סרביות
קטגוריה:יהודיות סרביות
קטגוריה:סרבים שנולדו ב-1891
קטגוריה:אמריקאיות שנפטרו ב-1967
קטגוריה:אמריקאים שנפטרו ב-1967
גביע העולם בכדורסל 3x3 לחירשים 2022

**גביע העולם בכדורסל 3x3 לחירשים 2022** הוא התחרות הראשונה מסוג זה, שהייתה אמורה להתקיים בכפר המכביה בישראל ב-6–10 בספטמבר 2020, אבל נדחתה ל-7–10 בספטמבר 2022 עקב מגפת הקורונה. התחרות נערכה על ידי  (Deaf International Basketball Federation) והתחרו בה חירשים וכבדי שמיעה ב-14 נבחרות גברים ו-8 נבחרות נשים

## רקע
כדורסל 3x3 הוא משחק כדורסל הנערך על חצי מגרש עם סל אחד, שלושה שחקנים בכל קבוצה וכדור 6, הקטן מכדור 7 בכדורסל.

ב-12 במרץ 2020 הודיע מזכ"ל הפדרציה יורגן אנדרס כי ההכנות לתחרות בישראל בספטמבר 2020 נמשכות כסדרן, בכפוף להודעות של ארגון הבריאות העולמי. ב-2 ביוני 2020 הודיע המנהל הטכני דריו פיגנאטארו על דחיית המשחקים לספטמבר 2022, משום שלשנת 2021 כבר נקבעו שלוש תחרויות אחרות: אליפות אירופה בכדורסל לחירשים, גביע אירופה בכדורסל לחירשים ואולימפיאדת החירשים.

לתחרות בספטמבר 2022 הגיעו מאוקראינה שתי נבחרות גברים ונבחרת נשים. גם מונגוליה שלחה שתי נבחרות גברים. לישראל המארחת היו שתי נבחרות גברים ונבחרת נשים.

בתחרות השתתפו נבחרות הגברים: אוקראינה 1, אוקראינה 2, אסטוניה, ארגנטינה, ארצות הברית, טאיפיי, יוון, ישראל 1, ישראל 2, מונגוליה 1, מונגוליה 2, סלובניה, ספרד ופולין בשני בתים. נבחרות הנשים היו: אוקראינה, איטליה, ארצות הברית, טאיפיי, יוון, ישראל, פולין ושוודיה בבית אחד.

## תוצאות
### נשים

### גברים

## קישורים חיצוניים
* 

## הערות שוליים

קטגוריה:תחרויות כדורסל ב-2022
קטגוריה:תחרויות ספורט בין-לאומיות בישראל
קטגוריה:לקויות שמיעה
קטגוריה:תחרויות כדורסל 3X3
TU9

**TU9** (בגרמנית: Der Verband **TU9 German Universities of Technology e. V**, באנגלית: .**TU9 German Universities of Technology e. V**, בראשי תיבות: **TU9**) היא ברית תשע אוניברסיטאות לטכנולוגיה מובילות בגרמניה, שהוקם בשנת 2003 כקונסורציום בלתי פורמלי של אותם מכוני טכנולוגיה בגרמניה שהוקמו לפני שנת 1900.

## פעילות
TU9 הוא ארגון המוסדות האקדמיים הטכנולוגיים המוביל בגרמניה וסימני ההיכר שלו הם מסורת, מצוינות וחדשנות. המוסדות שנוסדו בתקופת התעשייה, הם בעלי מוניטין יוצא דופן ברחבי העולם כמוסדות מחקר והוראה ידועים המקדמים העברת ידע וטכנולוגיה בין התאוריה לפרקטיקה. ככאלה, הם מכשירים אקדמאים צעירים יוצאי דופן לקריירה במדע, עסקים ומינהל ונוטלים אחריות חברתית. אוניברסיטאות TU9 מטפחות רשתות בינלאומיות מהשורה הראשונה ושיתופי פעולה מגוונים עם התעשייה, מה שהופך אותן לאלמנט מרכזי בעמדה של גרמניה כמיקום של מדע וחדשנות. המחקר וההוראה המצוינים באוניברסיטאות TU9 מבוססים על עצמאות, ריבוי וחופש הביטוי. אוניברסיטאות TU9 היו מאז ומעולם מקומות של גיוון אינטלקטואלי ותרבותי, שבו בינלאומיות ושילוב הן עניין מובן מאליו.

משימת הארגון היא לפעול כקשר לחברה, כלכלה ופוליטיקה, במיוחד לחינוך מהנדסים באוניברסיטה. חברי TU9 מאשרים הדדית את התואר הראשון והשני, ולכן הם תומכים בהתקדמות תהליך הסכם בולוניה ובהבטחת איכות לחינוך מהנדסים באוניברסיטה. על פי דוח המחקר משנת 2018 של הקרן הגרמנית למדע (DFG), אוניברסיטאות TU9 נמנות עם האוניברסיטאות עם המימון הגבוה ביותר מצד שלישי בגרמניה. הם קיבלו יותר מחמישית (21%) מכל מענקי ה- DFG בכל תחומי המדע. ה- TU דרזדן קיבל את המספר הגבוה ביותר של מענקי DFG בהנדסת חשמל, ה- TU דרמשטאט במדעי המחשב ו- RWTH Aachen בהנדסת מכונות. בתהליך בחירה תחרותי, ה- DFG בוחר את מיטב פרויקטי המחקר של חוקרים מאוניברסיטאות ומכוני מחקר ומממן אותם. לפיכך, הדירוג נחשב כמדד לאיכות המחקר. בתחום הפרופיל של ההנדסה כמעט 50% מהיקף המימון של DFG הולך לאוניברסיטאות TU9. כמעט רבע מכל מקבלי המענק של מועצת המחקר האירופית, פרס המדע הגבוה ביותר של האיחוד האירופי, העדיפו את אחת האוניברסיטאות מהארגון. RWTH Aachen ו- TU Darmstadt הם בין האוניברסיטאות עם המספר הגבוה ביותר של המנהלים הבכירים במשק גרמניה והם שייכים לשלוש האוניברסיטאות המובילות.

האוניברסיטאות מגלמות:
* מסורת וחדשנות
* מצוינות ובינתחומיות
* שיתוף פעולה, כישורים ועולם המחר

## רשימת האוניברסיטאות
שם האוניברסיטה, המדינה הפדרלית ושנת הייסוד בסוגריים :
* RWTH אוניברסיטת אאכן  (1870)
* האוניברסיטה הטכנית של ברלין  (1770)
* האוניברסיטה הטכנית בבראונשווייג  (1745)
* אוניברסיטת טכני דרמשטאדט  (1877)
* TU דרזדן  (1828)
* אוניברסיטת לייבניץ בהנובר  ( 1831)
* מכון קרלסרוהה לטכנולוגיה  (1825)
* האוניברסיטה הטכנית של מינכן  (1868)
* אוניברסיטת שטוטגרט  (1829)

## ראו גם
* U15 (אוניברסיטאות בגרמניה)
* איגוד האוניברסיטאות הטכנולוגיות העצמאיות
* ברית N5T
* ברית אוניברסיטאות יורו-טק
* הברית העולמית של אוניברסיטאות טכנולוגיות
* המכון הטכנולוגי ההודי
* ועידת בתי הספר האירופיים לחינוך ומחקר הנדסי מתקדם
* SES (אוניברסיטאות)

## קישורים חיצוניים

* 

## הערות שוליים

*
קטגוריה:גרמניה: אוניברסיטאות ומכללות
קטגוריה:ארגונים אקדמאיים
חיימה ואדל

**חיימה פטריסיו ואדל אמיון** (בספרדית: **Jaime Patricio Vadell Amión**; נולד ב-6 באוקטובר 1935) הוא שחקן תיאטרון, קולנוע וטלוויזיה צ'יליאני.

## ביוגרפיה
ואדל נולד בולפראיסו, צ'ילה ב-6 באוקטובר 1935. בנו של ארקדיו ואדל, אשר מוצאו הוא מהאיים הבלאריים. אביו היה יזם גסטרונומי והבעלים של המסעדה המיתולוגית "La Bahía de Santiago"

הוא השלים את לימודיו התיכוניים במכון הלאומי ע"ש גנרל חוסה מיגל קררה בבירה סנטיאגו דה צ'ילה. בשנת 1959, סיים את לימודיו בבית הספר לתיאטרון של אוניברסיטת צ'ילה, שם היה חבר לכיתה בין היתר של ויקטור חרה, המחזאי אלחנדרו סיבקינג (אנ') והשחקן תומאס וידיאלה (אנ').

## קריירת משחק
סרטו הראשון היה "Tres tristes tigres" שיצא בשנת 1968 בבימויו של ראול רויז..

בשנים 2002–2003 שיחק לצד בנחמין ויקוניה בטלנובלה "Purasangre" בתור אדולפו באניוידאס. בשנת 2003 שיחק שוב לצד ויקוניה בטלנובלה נוספת "Pecadores" בתור דיוניסוס סיינפואגוס ובשנת 2004 שיחקו יחד בטלנובלה "Destinos cruzados" שם גילם את דמותו של בוריס ריקלמה. 

בשנת 2007 קיבל את פרס פסטיבל קרתנגה לשחקן הטוב ביותר על משחקו בסרט Padre Nuestro..

בשנת 2008 גילם את מיגל מיליאן בטלנובלה "חמישה גברים ואישה".

בשנת 2012 גילם את הפוליטיקאי הצ'יליאני סרחיו פרננדס פרננדס (ספ') בסרט הדרמה ההיסטורי "לא" של הבמאי פבלו לריין (אנ'), הסרט היה מועמד לפרס אוסקר לסרט הזר הטוב ביותר בטקס פרסי אוסקר ה-85, והיה לסרט הצ'יליאני הראשון שמועמד בקטגוריה זו.

בשנת 2016 כיכב שוב בסרטו של הבמאי הצ'יליאני מועמד פרס האוסקר פבלו לריין (אנ'), בדרמה הביוגרפית "נרודה" (אנ') שם גילם את נשיא צ'ילה ה-17 וה-21 ארתורו אלסנדרי (אנ').

בשנים 2018–2019 שיחק בתפקיד חוזר בתור רודולפו מארין בטלנובלה "Casa de Muñecos".

בשנת 2020 שיחק בסדרת האנתולוגיה הצ'יליאנית-אילטקית "תוצרת בית" (אנ') שעלתה בשירות הסטרימינג נטפליקס.

בשנת 2022 שיחק בסרט הקומדיה הצ'יליאני-אמריקאי "מנותקים" אשר עלה לפלטפורמות של אמזון פריים וידאו ב-16 בדצמבר והיה זה לסרט הצ'יליאני הראשון שמופק עבור פריים וידאו.

בשנת 2023 כיכב בקומדיה השחורה של לריין "הרוזן" (אנ') שם גילם ואדל את דמותו של הדיקטטור ונשיא צ'ילה ה-29 במספר, אוגוסטו פינושה.

## חיים אישיים
בת זוגו הראשונה, רבקה צ'אמודס, מורה להיסטוריה, איתה נולדו לו שני ילדים; חיימה, שחקן גם הוא ואלפונסו. הם התגרשו ב-2006. לאחר מכן, הוא התחתן עם מעצבת התפאורה סוזנה בומצ'יל.

## קישורים חיצוניים

## הערות שוליים

קטגוריה:שחקני קולנוע וטלוויזיה צ'יליאנים
קטגוריה:שחקני תיאטרון צ'יליאנים
קטגוריה:בוגרי אוניברסיטת צ'ילה
קטגוריה:ילידי 1935
The Ballad of High Noon

"**The Ballad of High Noon**" (בעברית: **הבלדה של "בצהרי היום"**), הידוע גם בשם "**High Noon**", או בשם "**Do Not Forsake Me, O My Darlin’**" ("אל תנטשי אותי, יקירתי") לפי שורת הפתיחה שלו, הוא שיר שיצא לאור ב-1952. את מילות השיר כתב נד וושינגטון והלחין דימיטרי טיומקין.

זוהי נעימת הנושא של הסרט "בצהרי היום", שמושמעת לאורך כל הסרט. את השיר מבצע בסרט טקס ריטר. ב-1952 זכה השיר בפרס אוסקר לשיר המקורי הטוב ביותר. ריטר ביצע את השיר בטקס חלוקת הפרסים. השיר הוא על אודות הדמות הראשית בסרט, ויל קיין (בגילומו של גרי קופר), והדילמה של אשתו הטרייה, איימי פאולר קיין (בגילומה של גרייס קלי), שנוטשת אותו בשל בחירתו להישאר בעיירה ולהילחם, במקום להימלט יחד איתה אחרי החתונה שלהם. השיר מתייחס לכך שהוא לא יכול לחיות איתה בביטחה כל עוד הוא לא מחסל את האיומים שקיימים נגדו. הוא רוצה שהיא תישאר לצדו עד שהכל ייגמר, ושלא תוותר עליו. מילות השיר מבשרות את הקטע האחרון של הסרט, שבו איימי חוזרת ועוזרת להציל את ויל.

מבחינה מוזיקלית "The Ballad of High Noon" זכה לשבחים לא רק על השתלבותו בפסקול הסרט "בצהרי היום", אלא גם התייחסות המילים לנושאים של כבוד וחובה, שמאפיינים את הסרט. השיר דורג במקום ה-25 ברשימת מאה שנים... מאה שירים. ארגון כותבי המערבונים של אמריקה בחרו בשיר כאחד ממאה שירי המערבונים הגדולים בכל הזמנים.

## גרסאות כיסוי
* ג'וני בונד (1976)
* הארי ברנדליוס ותזמורתו של סיון וולדימיר. המילים בשוודית נכתבו על ידי Sverker Ahde, בשם "Du får ej lämna mig". השיר הוקלט בסטוקהולם ב-2 ביולי 1952, ויצא בתקליט של 78 סל"ד בחברת His Master's Voice.
* וולטר ברנן
* רוי קלארק
* פרון יאנג (1963) יצא באלבום "Faron Young Aims At The West" בחברת מרקורי רקורדס.
* קוני פרנסיס (1961)
* פרנקי ליין (1952) – מקום חמישי בבילבורד הוט 100, מקום שביעי במצעד הסינגלים הבריטי.
* ננה מושקורי (1993)
* סטיב אוליבר (2002) – יצא באלבום "Positive Energy" בחברת Native Language Music.
* דין ריד (1982)
* טקס ריטר (1952) – מקום 12 במצעד בילבורד הוט 100 האמריקאי.
* Sons of the Pioneers
* Legião Urbana
* אולאבי וירטה – הקליט גרסה משלו ב-7 ביולי 1953, שיצאה לאור ב-1954. המילים תורגמו לפינית על ידי טאפיו לאהטינן.
* ואלדמר מטושקה (1964) בשם "Buď pořád se mnou", עם מילים בצ'כית מאת ולדימיר דבוז'אק.

## קישורים חיצוניים

## הערות שוליים

קטגוריה:זוכי אוסקר: השיר המקורי הטוב
קטגוריה:שירי שנות ה-1950
Waste Management Remixes

**Waste Management Remixes** הוא אלבום הרמיקס השני של צמד זמרות הפופ הרוסיות ט.א.ט.ו.. אלבום הרמיקסים יצא לאור ב-29 במרץ 2011, על ידי חברת התקליטים ט.א. מיוזיק.

## רשימת רצועות

## קישורים חיצוניים

קטגוריה:אלבומי ט.א.ט.ו.
הוועדה הפדרלית לניירות ערך

**הוועדה הפדרלית לניירות ערך** (ברוסית: **Федера́льная коми́ссия по ры́нку це́нных бума́г**) היה הגוף הפדרלי הבכיר של רוסיה, אשר הסדיר את שוק ניירות הערך במדינה ויישם את המדיניות הממשלתית בתחום פיתוח שוק ניירות הערך, פיקוח על פעילות המנפיקים ומשתתפי השוק והבטחת גילוי המידע על שוק ניירות הערך בתקופת קיומו בשנים 1993–2004.

ב-13 במרץ 2004 הועברו סמכויותיה של הוועדה לשירות הפדרלי לשווקים פיננסיים.

## היסטוריה
בהתאם לצו של נשיא הפדרציה הרוסית מספר 163 מיום 9 במרץ 1993 "אודות הוועדה לניירות ערך וקרנות בורסה שתחת נשיא הפדרציה הרוסית" הוקמה הוועדה לניירות ערך וקרנות בורסה, שהייתה כפופה לנשיא הפדרציה הרוסית דאז בוריס ילצין.

על פי צו נשיא הפדרציה הרוסית מיום 1 ביולי 1996 מספר 1009 "אודות הוועדה הפדרלית לשוק ניירות ערך", הפכה הוועדה לוועדה פדרלית. תפקידיה וסמכויותיה העיקריים נקבעו על פי החוק הפדרלי מיום 22 באפריל 1996 מספר 39 "אודות שוק ניירות הערך".

צו נשיא הפדרציה הרוסית מיום 3 באפריל 2000 מספר 620 "סוגיות של הוועדה הפדרלית לשוק ניירות ערך" אישרו את הגרסה החדשה של התקנה על הוועדה הפדרלית לשוק ניירות ערך והתאימה אותם לחקיקה של הפדרציה הרוסית שהייתה בתוקף באותה עת והסדירה את מעמדה כוועדה עליונה לבקרה על שוק ניירות הערך ברוסיה.

ראש הוועדה הפדרלית לשוק ניירות ערך הראשון היה דמיטרי ואסילייב. איגור קוסטיקוב שניהל את הוועדה בשנים 2000–2004, מילא בה תפקיד משמעותי יותר. בתקופתו אומצו החוקים על קרנות השקעה, תיקונים לחוק על חברות מניות משותפות, תיקונים לחוק שוק ניירות ערך, אשר סיפקו פיתוח מגוון רחב של מכשירים פיננסיים - שוק איגרות החוב התאגידי, שוק הנגזרים, קרנות השקעה נאמנות, קרנות סיכון, תיקונים לקוד המס. השקעות פטורות ממס של אזרחים, שהרחיבו משמעותית את יכולותיה של הוועדה, זאת נוסף לאימוץ קוד ההתנהגות התאגידי הרוסי, שנותר המסמך העיקרי להסדרת היחסים בין בעלי המניות ומנהלי התאגידים. עד שנת 2004 הייתה הוועדה לאחד הגופים החשובים שאחראים לפיקוח על התחום הפיננסי במדינה. בעבר, דמיטרי מדבדב, הודה כי הוצע לו לעמוד בראש הוועדה בשנת 2000.

ברם, במסגרת הרפורמה הפדרלית, ב-13 במרץ 2004 הוועדה פורקה וכל סמכויותיה הועברו לידי השירות הפדרלי לשווקים פיננסיים.

## קישורים חיצוניים
*ארכיון האתר הרשמי

## הערות שוליים

קטגוריה:רוסיה: כלכלה
קטגוריה:שוק ההון הרוסי
תאודור ואגנר

**תאודור ואגנר** (בגרמנית: **Theodor Wagner**; 6 באוגוסט 1927 – 21 בינואר 2020) היה כדורגלן אוסטרי, ששיחק בעמדת החלוץ.

## ביוגרפיה

ואגנר נולד בווינה שבאוסטריה בשנת 1927, וערך את הופעת הבכורה שלו בנבחרת אוסטריה נגד שווייץ במשחק ידידות בנובמבר 1946. הוא היה חלק מהנבחרת שהגיע למקום השלישי במונדיאל 1954 שנערך בשווייץ, תוך כדי שהוא כובש שלושער ברבע גמר נגד מארחת הטורניר שווייץ, במשחק שזכור למשחק בו נכבשו כמות השערים הרבה ביותר בהיסטוריית המונדיאל. את הופעתו האחרונה ערך נגד גרמניה המערבית במשחק ידידות במרץ 1957. בסך ערך 46 הופעות וכבש 22 שערים עבור הנבחרת.

במהלך רוב הקריירה שלו שיחק ואגנר בקבוצה ואקר ויין בה ערך את הופעת הבכורה שלו בשנת 1946, ושנה אחר כך זכה עימה בדאבל מקומי. הוא גם הגיע עימה עד לגמר גביע זנטרופה של 1951, בו הפסידו לראפיד ויין. בסך ערך במדיה 292 הופעות ליגה, בהן כבש 175 שערים. בשנת 1958 עבר ואגנר ללינץ, שמשם עבר לואקר אינסברוק בה הוא סיים את הקריירה שלו.

קריירת האימון של ואגנר שנמשכה למשך עונה אחת בלבד לא הייתה מוצלחת, כאשר אימן את ואקר ויין וירד איתה לליגה השנייה. הוא גם היה גם למוכר נעליים, ועבד בעבודה זו עד 1998. ואגנר נפטר ב-21 בינואר 2020, בגיל 92.

## קישורים חיצוניים

קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:וינה: כדורגלנים
קטגוריה:כדורגלני מונדיאל 1954
קטגוריה:אוסטרים שנולדו ב-1927
קטגוריה:אוסטרים שנפטרו ב-2020
מיכאל רוזנצווייג

**מיכאל רוזנצווייג** (באנגלית: **Michael Rosensweig**; נולד ב-22 בדצמבר 1956, י"ח בטבת תשי"ז) הוא ראש ישיבה בישיבת רבינו יצחק אלחנן בישיבה יוניברסיטי וראש הכולל בכולל עליון ע"ש ברן. 

נשוי לסמדר בתם של הרב דוד אליאך מנהל בישיבה דפלטבוש ופרופסור יפה אליאך חוקרת שואה ידועה. 

מיכאל רוזנצווייג למד אצל הרב יוסף דוב הלוי סולובייצ'יק בישיבה יוניברסיטי ואצל הרב אהרן ליכטנשטיין בישיבת הר עציון. הוא קיבל סמיכה לרבנות מישיבת רבינו יצחק אלחנן, והיה עמית בכיר בכולל עליון ע"ש גרוס לתלמידים שכבר קיבלו סמיכה. הוא למד גם אצל ר' ירוחם בוברובסקי, תלמידו של ר' ברוך בר ליבוביץ, בישיבה בבית הספר התיכון קווינס. 

הרב רוזנצווייג סיים את לימודיו בהצטיינות בישיבה קולג' בשנת 1977, וקיבל תואר שני ודוקטורט בהיסטוריה יהודית של ימי הביניים מבית הספר למדעי היהדות ע"ש ברנרד רבל; המדריך שלו לשני התארים היה הרב פרופסור חיים סולובייצ'יק. הדיסרטציה שלו לדוקטורט הייתה בנושא "גביית חובות בהיעדר: הלכה בתקופה של שינויים". הרב רוזנצווייג הוא אחד הדוקטורנטים היחידים שפרופסור סולובייצ'יק הדריך אותם.

## מינוי לראשות הישיבה וראש כולל
בשנת 1985 מונה הרב רוזנצווייג לראש ישיבה בישיבת רבינו יצחק אלחנן, שם הוא מחזיק היום בקתדרה על שם נתן ופרל שופף בתלמוד. בשנת 1997 מונה לראש הכולל של מכון ברן היוקרתי ללימודי תלמוד מתקדמים (כולל עליון ע"ש ברן) בישיבת רבינו יצחק אלחנן. 

בשנת 2013 הוזמן הרב רוזנצווייג להיות ראש הישיבה בישיבת כרם ביבנה בישראל, אך לאחר התלבטות, החליט שלא לקבל הזמנה זו ולהישאר בישיבת רבנו יצחק אלחנן.

## מאמרים
* בעניין טיבו של איסור ריבית דאורייתא: הקדמה לפרק איזהו נשך 
* שיטת הרמב"ם בעניין מנחת חביתין. 
* שיטת הרמב"ם בעניין ברכת חתנים. 
* מבנה משפחתי: נקודות מבט הלכתיות ואנתרופולוגיות, בהיגיון: מחקרים בדרכי החשיבה של חז"ל, 1989. 
* "אלו ואלו אלוקים חיים: פלורליזם הלכתי ותיאוריות של מחלוקת", ב Tradition 26: 3, 1992. 
* הרהורים לגבי הגישה הרעיונית לתלמוד תורה, בלומדות, הגישה הרעיונית לתלמוד תורה, 2006. 
* יוזמה אישית ויצירתיות בעבודת השם, בכתב העת תורה ומדע  1, 1989. 

## שיעורים
* בדין עד המסייע - שיעור כללי במסכת בבא מציעא, כרם ביבנה תשע"ד. 
* איסור מזיק ממון חברו - שיעור כללי במסכת בבא קמא, כרם ביבנה תשע"ז. 
* האדם הכי מורכב שהכרתי - הספד על הרב אהרן ליכטנשטיין, ישיבת הר עציון תשע"ה. 

## קישורים חיצוניים

שיעורי הרב רוזנצווייג באתר YUTorah (האתר ורוב השיעורים באנגלית)

## הערות שוליים

קטגוריה:ראשי ישיבה בישיבה יוניברסיטי
קטגוריה:בוגרי ישיבת רבי יצחק אלחנן
קטגוריה:רבנים אמריקאים
קטגוריה:בוגרי ישיבת הר עציון
קטגוריה:אמריקאים שנולדו ב-1956
סופיה קנין

**סופיה אנה "סוניה" קנין** (באנגלית: **Sofia Anna "Sonya" Kenin**; נולדה ב-4 בנובמבר 1998) היא טניסאית מקצוענית אמריקאית יהודייה. ב 2020 הייתה במקום 4 בעולם בדירוג ה-WTA, דירוג השיא שלה.

הישג השיא שלה הוא זכייה בטורניר גראנד סלאם, באליפות אוסטרליה הפתוחה (2020), לאחר ניצחון בגמר על גרביניה מוגורוסה מספרד ב-3 מערכות (6-4, 2-6, 2-6).

## ביוגרפיה
קנין נולדה במוסקבה, רוסיה להורים יהודים סבטלנה ואלכסנדר קנין, וכעבור מספר חודשים היגרה עם משפחתה לארצות הברית. כבר בשנת 1987 עברה המשפחה להתגורר בניו יורק, אך חזרה לרוסיה לקראת לידתה של קנין, על מנת להיעזר במשפחה המורחבת בגידולה.

היא החלה לשחק טניס בגיל 5, ובמשך 7 שנים, עד גיל 12, היא התאמנה בהדרכתו של ריק מאצ'י  בפלורידה ואחר כך בהדרכתו של ניק בולטיירי .

### 2020
#### תואר גראנד סלאם ראשון בקריירה
באליפות אוסטרליה הפתוחה שנערכה בינואר זכתה קנין בתואר לנשים, לאחר שניצחה במשחק הגמר את גרביניה מוגורוסה מספרד ב-3 מערכות (6-4, 2-6, 2-6). בסיבוב הרביעי היא ניצחה את קוקו גוף מארצות הברית, הצעירה המפתיעה (גוף ניצחה את ונוס ויליאמס בסיבוב הראשון ובסבוב השלישי את נאומי אוסקה מיפן האלופה היוצאת ו-3 בעולם) ב-3 מערכות (7-67-5, 3-6, 0-6) ובשלב חצי הגמר היא ניצחה את אשלי ברטי מאוסטרליה (1 בעולם) בשתי מערכות (6-76-8, 5-7). לאחר הזכייה עלתה קנין למקום שישי בעולם, דירוג השיא שלה.

באליפות ארצות הברית שנערכה בתחילת ספטמבר אותה שנה היא הגיעה לסיבוב הרביעי שבו הפסידה לאליס מרטינס מבלגיה (דורגה במקום 16 בטורניר) בשתי מערכות (6-3, 6-3).

באליפות צרפת שנערכה באוקטובר אותה שנה היא הגיעה לראשונה בקריירה שלה, למשחק הגמר בטורניר זה, אך הפסידה לאיגה שוויונטק מפולין (שחקנית בלתי מדורגת) בשתי מערכות (6-4, 6-1). בשלב חצי הגמר היא ניצחה את פטרה קביטובה מצ'כיה (דורגה במקום 7 בטורניר) בשתי מערכות (4-6, 5-7).

## קישורים חיצוניים

* 

קטגוריה:טניסאיות אמריקאיות
קטגוריה:טניסאיות יהודיות
קטגוריה:יהודיות שהיגרו מרוסיה לארצות הברית
קטגוריה:יהודים שהיגרו מרוסיה לארצות הברית
קטגוריה:טניסאיות זוכות אליפות אוסטרליה הפתוחה
קטגוריה:אמריקאיות שנולדו ב-1998
קטגוריה:אמריקאים שנולדו ב-1998
רחוב החיות 64

**רחוב החיות 64** (באנגלית: **Zoo lane 64**) היא סדרת הנפשה בריטית-צרפתית לילדים. הסדרה שודרה לראשונה ב-18 בפברואר 1999 ב-CBeebies. הסדרה מונה 4 עונות, ובהן 104 פרקים סך הכול, שכל אחד מהם אורך כ-10 דקות.

בישראל, שודרה הסדרה לראשונה בשנת 2000 בערוץ הילדים, אך רק עונתה הראשונה. שנה לאחר מכן, החל ערוץ הופ! בשידור שאר עונות הסדרה.

## עלילה
העלילה עוסקת בילדה בשם לוסי, אשר גרה ברחוב החיות, ומבלה בכל לילה עם חבריה החיות בסיפורים שונים.

## דמויות ומדבבים
במאי הדיבוב בעברית היו שאולי הלוי (משנת 2001), גיתית שובל (משנת 2013) ותות דרויאן (משנת 2013), ומפיקת הדיבוב הייתה רעות סמדר.

## סקירת הסדרה

## קישורים חיצוניים
* 

* 
קטגוריה:ערוץ הופ!: תוכניות רכש
קטגוריה:סדרות הנפשה בריטיות
קטגוריה:סדרות הנפשה צרפתיות
קטגוריה:תוכניות טלוויזיה באנגלית
קטגוריה:סדרות CBeebies
קטגוריה:סדרות טלוויזיה בריטיות לילדים
קטגוריה:סדרות טלוויזיה בריטיות שעלו לשידור בשנות ה-1990
קטגוריה:סדרות טלוויזיה צרפתיות שעלו לשידור בשנות ה-1990
סינדי ברייקספיר

**סינדי ברייקספיר** (באנגלית: **Cindy Breakspeare**; נולדה ב-24 באוקטובר 1954) היא דוגמנית ג'מייקית, זכתה בתואר מיס עולם לשנת 1976.

## ביוגרפיה
סינדי ברייקספיר נולדה בטורונטו לאב ממוצא ג'מייקי אירופי ואם ממוצא קנדי-בריטי. המשפחה עברה לג'מייקה כאשר סינדי הייתה בת ארבע. בשנת 1973 היא סיימה לימודי בית הספר. עוד בהיותה בבית הספר היא השתתפה בתחרויות יופי וזכתה בהם. בשנת 1976 לאחר זכייתה בתחרות מיס ג'מייקה-עולם היא הוזמנה להשתתף בתחרות מיס עולם וזכתה בתחרות (קארן פיני הייתה הסגנית הראשונה).

החל משנת 1977 הייתה לה מערכת יחסים עם בוב מרלי ובשנת 1978 נולד בנה דמיאן מארלי. זמן קצר לאחר פטירת בוב מרלי, סינדי ברייקספיר התחתנה עם פוליטיקאי מג'מייקה. הם התגרשו בשנת 1995 ובשנת 1999 סינדי ברייקספיר התחתנה עם בעלה הנוכחי.

בנוסף לדוגמנות, סינדי ברייקספיר הקליטה מספר שירים.

סינדי היא אמא ל-2 בנים ובת.

## קישורים חיצוניים

* קורות חיים
* נתונים אישיים

קטגוריה:משתתפות בתחרות מיס עולם
קטגוריה:נשים ג'מייקניות
קטגוריה:ילידות 1954
קאסם א-ריימי

**קאסם א-ריימי** (בערבית: **قاسم الريمي**; 5 ביוני 1978 – 25 בינואר 2020) היה ראש ארגון הטרור אל-קאעידה בחצי האי ערב. א-ריימי הוא אחד מ-23 האנשים שברחו מהכלא בתימן ב-3 בפברואר 2006, יחד עם חברים נוספים של ארגון אל-קאעידה. לאחר מכן, שמו נקשר לפיגוע בשנת 2007 בו נהרגו שמונה תיירים ספרדים. בשנת 2009, ממשלת תימן האשימה אותו באחריות להפעלת מחנה אימונים של אל-קעאדה במחוז אביאן. לאחר שירותו כמפקד צבאי בארגון, מונה למפקד לאחר מותו של נאסר אל-ווחיישי.
הוא הותקף על ידי ארצות הברית במתקפה אווירית ב-25 בינואר 2020, ונחשב מאז כמת.

## הערות שוליים

קטגוריה:ילידי 1978
קטגוריה:ראשי ארגוני טרור אסלאמי
קטגוריה:חברי אל-קאעדה
קטגוריה:תימנים שנפטרו ב-2020
Knock Three Times

"**Knock Three Times**" (בעברית: "**הקישי שלוש פעמים**") הוא שיר פופולרי שהקרדיט על התקליט ניתן ללהקת שחר. הזמרים בשיר הם טוני אורלנדו, טוני ויין ולינדה נובמבר, לפני הקמת הלהקה "שחר", יחד עם תלמה הופקינס וג'ויס וינסנט וילסון. השיר יצא כסינגל, שהיה להיט והגיע לראש מצעד בילבורד הוט 100 בינואר 1971, ונמכר בשישה מיליון עותקים. השיר הושמע בתחנות הרדיו של Adult Contemporary, והגיע למקום השני במצעד "Easy Listening" של הבילבורד. עוד הגיע השיר למקום הראשון במצעד הסינגלים הבריטי.

כותבי השיר, ל. ראסל בראון ואירווין לוין, חשבו על שיר בסגנון "Up on the Roof", ורצו לכתוב שיר על חיים בדירה בבית משותף. בשיר, הזמר התאהב באישה שגרה בדירה שמתחתיו, והוא אינו יודע איך היא מרגישה כלפיו. הוא מבקש ממנה להגיב, בשלוש הקשות בתקרה (לתשובה חיובית), או בשתי הקשות על הצינור (לתשובה שלילית). בפזמון נשמעים אפקטים קוליים של שתי האפשרויות.

מייקל אנתוני אורלנדו קסאביטיס עבד באותה עת כזמר/מפקי בחברת תקליטים יריבה. הוא שמע את המנגינה בהקלטה של אמן אחר, והבין מיד שהשיר יכול להיות להיט בהפקתו. קסאביטיס הקליט את השיר בשם כיסוי של להקה "שחר", בתקווה שחברת התקליטים המקורית לא תגלה זאת. עם היציאה לאור זכה השיר להצלחה רבה.

השיר "Knock Three Times" מושמע במספר סרטי קולנוע בהם בסרט "אז ועכשיו".

ב-1971 הקליט הזמר בילי "קראש" קרדוק גרסת כיסוי של השיר, שהגיע למקום השלישי במצעד שירי הקאנטרי.

הגרסה של מאני דה לאון מהפיליפינים אזלה מהשוק עם יציאתה לאור בחברת התקליטים אלפא רקורדס.

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
צבי סובולובסקי

**צבי סובולובסקי** (באנגלית: Zvi Sobolofsky) הוא ראש ישיבה בישיבת רבינו יצחק אלחנן של ישיבה יוניברסיטי בניו יורק.

הרב **סובולובסקי** למד בישיבת כרם ביבנה ובישיבה יוניברסיטי. לאחר שסיים את לימודיו לתואר ראשון בשנת 1987, מונה להיות התלמיד הנושא נאום הפרידה של תוכנית ישיבה ע"ש מייזר. לאחר מכן, הוא למד בישיבת רבינו יצחק אלחנן (RIETS), וקיבל סמיכה לרבנות בשנת 1990; בנוסף, סיים את לימודיו בבית הספר לחינוך יהודי ומינהל ע"ש עזריאלי  בשנת 1996.

באביב 2002 התמנה לראש ישיבה והתחיל ללמד תלמוד בישיבה יוניברסיטי ובישיבת רבינו יצחק אלחנן המסונפת אליה בסתיו של אותה שנה. שיעורו זכה לפופולריות רבה תוך זמן קצר, וכיום הוא אחד השיעורים הפופולריים בישיבה. יש המבקשים להסביר את הפופולריות הזו ביכולתו למזג את סגנונות ההוראה של שני מוריו, הרב מרדכי וויליג והרב צבי שכטר. הרב וויליג ידוע בהתמקדותו בהבנה מעשית, והרב שכטר ידוע ביכולתו להציג נושאים בתלמוד בהקשר רחב יותר. הרב סובולובסקי ממזג בין שני הסגנונות הללו ליצירת צירוף ייחודי שתלמידים רבים רואים בו כמתגמל ביותר. בנוסף לתפקידו כראש ישיבה בישיבת רבינו יצחק אלחנן, משמש הרב סובולובסקי גם כמנהיג הרוחני של הקהילה אור התורה בברגנפילד, ניו ג'רזי , שם הוא מתגורר.  בית הכנסת שלו משך יהודים אורתודוקסים רבים לקהילה. הרב סובולובסקי מרצה גם בתוכנית בית המדרש במחוז ברגן (באנגלית: Bergen County Beis Medrash) שמשכנה הוא בקהילת בני ישורון בטינק, ניו ג'רזי .

לפני מינויו כראש ישיבה בישיבת רבינו יצחק אלחנן, היה הרב סובולובסקי עמית בכולל עליון ע"ש גרוס, ולאחר מכן למד בתוכנית בית מדרש ע"ש סטון בישיבה יוניברסיטי במשך שבע שנים.

במהלך חודשי הקיץ שימש הרב סובולובסקי כראש הכולל בתוכנית בית מדרש במחנה מורשה. בקיץ 2008 הצטרף לראשי הישיבה, הרב צבי שכטר והרב מאיר טברסקי בכולל של NCSY בישראל.

## עבודות שפורסמו
הרב סובולובסקי הוציא ספר ראשית כח על מסכת בכורות. הוא גם הוציא ספר באנגלית על הלכות נידה בשם The Laws and Concepts of Niddah. הוא גם תורם באופן קבוע ל-TorahWeb, ופרסם שם מאמרים רבים על פרשת השבוע וימים טובים.

## קישורים חיצוניים
* מאמרי Torah Web ושיעורי שמע / וידאו
* שיעורים מאת הרב צבי סובולובסקי באתר YUTorah

## הערות שוליים

קטגוריה:ראשי ישיבה בישיבה יוניברסיטי
קטגוריה:בוגרי ישיבת רבי יצחק אלחנן
My Boyfriend's Back

"**My Boyfriend's Back**" (בעברית: "**בֶּן זוּגִי חָזַר**") הוא סינגל שהוקלט על ידי להקת הבנות האמריקאית המלאכיות, מתוך אלבום האולפן השני שלהן, *My Boyfriend's Back*. השיר יצא לאור ביולי 1963, על ידי חברת התקליטים סמאש רקורדס.

עם יציאתו נכנס השיר אל המקום הראשון במצעד הבילבורד הוט 100.

## כתיבה וגרסאות נוספות
השיר נכתב על ידי בוב פלדמן, ג'רי גולדסטין וריצ'רד גוטהרר והופק על ידי פלדמן, גולדסטין וגוטהרר. בשנת 1978 הוציאה הזמרת בט ברייט את השיר כסינגל הבכורה שלה. גרסת כיסוי של השיר אשר בוצעה על ידי ה-Chantoozies, הופיעה בסרט "The Crossing" שיצא בשנת 1990.

גרסתה של הזמרת מליסה מנצ'סטר משנת 1983, הצליחה להגיע אל המקום ה-33 במצעד השירים העכשוויים למבוגרים של בילבורד.

## הצלחה
השיר זכה להצלחה רבה כאשר הצליח לכבוש את פסגת מצעד הבילבורד הוט 100. בסמוך לכך, הצליח להגיע אל המקום השני במצעד שירי ה-R&B של בילבורד, אך לא הצליח להעפיל לצמרת המצעד. במצעד הסינגלים הבריטי הגיע אל המקום ה-50 בלבד.

במצעד השירים של ניו זילנד הצליח להגיע אל המקום הראשון גם כן.

### רשימות ודירוגים

## מיקומי שיא

## גרסתה של שרה ברייטמן

בשנת 1981, הקליטה מחדש את השיר הזמרת-יוצרת האנגלייה שרה ברייטמן. השיר יצא לאור במרץ 1981, על ידי חברת התקליטים וויספר רקורדס, כסינגל שלא מתוך אלבום.

בנוסף לכך, יצא השיר בפורמט של .

## כתיבה והפקה
השיר בדומה למקור, נכתב על ידי בוב פלדמן, ג'רי גולדסטין וריצ'רד גוטהרר. בנוסף לכך, כותבי הלהיט "I Lost My Heart to a Starship Trooper", אותו ביצעה ברייטמן בשנת 1978, הפיקו עבורה מחדש את השיר הזה.

## רקע, הוצאה וסוגה
בממלכה המאוחדת, יצא השיר כסינגל על ידי חברת התקליטים וויספר רקורדס, בפורמט של תקליטור 7 אינץ' כבר בשנת 1981. הבי-סייד של השיר באותו התקליט היה השיר "Sleeping Beauty". בהמשך, יצא השיר באותו הפורמט גם בפורטוגל.

גרסתה של ברייטמן מכילה בתוכה את סגנון האלקטרופופ, פופ והדיסקו.

## רשימת השמעה
* **תקליט 7 אינץ**'

#
#

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1963
קטגוריה:סינגלים מ-1963
קטגוריה:סינגלים מ-1981
קטגוריה:שירי שרה ברייטמן
קטגוריה:שירים באנגלית
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת וויספר רקורדס
מייק ברנט (קולנוען)

**מייק ברנט** (14 במאי 1948 – 8 באוגוסט 2006) היה קולנוען ישראלי. ממקימי ענף הקולנוע בישראל וזוכה פרס אופיר, היה מבכירי הטכנאים של הקולנוע הישראלי ומנכ"ל חברת fts לשרותי קולנוע וטלוויזיה.

## ביוגרפיה
ברנט נולד באוסטריה ביום הקמת מדינת ישראל, ה' באייר תש"ח. בגיל חצי שנה עלתה משפחתו לישראל והתיישבה ברמת השרון. את נעוריו העביר בפנימיית הנוער הציוני בירושלים. את שירותו בצה"ל עשה בחטיבת הבקעה. לאחר שחרורו מצה"ל למד ברנט בקורס לעוזרי צלם של שלמה סוריאנו. את צעדיו הראשונים בענף הקולנוע החל בשנת 1968 כעוזר תאורן בסרטו של אורי זוהר, "כל ממזר מלך". זוהר הוקסם מברנט, שהתאפיין במראה צברי מחוספס ובקול צרוד, ונתן לו תפקיד כחייל בסרט.

יכולותיו הטכניות, תושייתו ועקשנותו של ברנט, הפכו אותו במהרה לטכנאי המוביל של סוף שנות הששים בתעשיית הקולנוע המקומית. הוא נשלח ללונדון על ידי חברת "קורדוברו" שהתמחתה בהשכרת ציוד לחברת "סמואלסון", יצרנית מובילה של מצלמות וציוד תאורה, שם הפך לבן בית. לימים ייסד את חברת השכרת הציוד fts, שסייעה למרבית הפקות הקולנוע הבינלאומיות שהגיעו לישראל כמו גם להפקות מקומיות. השכלתו הטכנית, התעדכנותו בשינויים ואישיותו החמה, הפכה אותו במשך השנים לאחד הגורמים היציבים בתעשיית הקולנוע ולעוגן של הפקות בינלאומיות שהגיעו לישראל. ברנט נחשב רב-אמן בתחום המצלמות וכמעט כל סרטי הקולנוע שנעשו בישראל יצאו מבית הציוד שלו שייעץ ותמך טכנית בהפקות.

היה נשוי למיקי ואב לארבע בנות.

## פרסים
* פרס אופיר להישגים מקצועיים (2006)

## קישורים חיצוניים

## הערות שוליים

קטגוריה:זוכי פרס אופיר: צלמי קולנוע
קטגוריה:ישראלים ילידי אוסטריה
קטגוריה:צלמי קולנוע ישראלים
קטגוריה:זוכי פרס אופיר: הישגים מקצועיים
קטגוריה:ישראלים שנולדו ב-1948
קטגוריה:ישראלים שנפטרו ב-2006
קארל רהם

**קארל רהם** (בגרמנית: **Karl Rahm**; 2 באפריל 1907 – 30 באפריל 1947) היה קצין אס-אס גרמני בדרגת שטורמבאנפיהרר, כיהן כמפקד מחנה הריכוז טרזיינשטט מפברואר 1944 עד מאי 1945. הוא היה מפקד המחנה השלישי והאחרון במספר אחרי זיגפריד זיידל ואנטון בורגר. הוצא להורג לאחר שהועמד לדין באשמת פשעי מלחמה.

## ביוגרפיה
רהם נולד בשנת 1907 בעיר קלוצנבורג שהייתה אז חלק מן האימפריה האוסטרו-הונגרית. עבד כיצרן כלים במשך תקופה בווינה, ובסביבות שנת 1920 נחשף לפעילות של המפלגה הנאצית האוסטרית. בתחילת שנות השלושים של המאה ה-20 הוא הצטרף לשורות הנאצים ולפעילות המחתרתית של האס-אס האוסטרי. בשנת 1938, לאחר האנשלוס, סיפוח אוסטריה אל גרמניה הנאצית, רהם קיבל דרגת קצונה של האס-אס תחת אישורו של ארנסט קלטנברונר. אחיו פרנץ גורש למחנה ריכוז עקב היותו קומוניסט.

## מלחמת העולם השנייה
עם פרוץ מלחמת העולם השנייה בספטמבר 1939, רהם החזיק בדרגת אובר-שטורמפיהרר באס-אס הכללי. מאחר שרצה ל"תרום" יותר למאבק האס-אס הוא סופח לגסטאפו וללשכה המרכזית להגירת יהודים בווינה, שם היה כפוף לאדולף אייכמן. בשנת 1940 הוצב בפראג כסגנו של הנס גינתר תחת הלשכה האמונה על הגירת יהודים בפראג. במרץ 1941 נסע עם גינתר להולנד כדי להקים לשכה דומה לטיפול ביהודים אך נכשל במשימה זו.

## טרזיינשטט
בפברואר 1944 רהם קודם לדרגת אוברשטורמבנפיהרר ונהיה לקומנדט (מפקד) של מחנה הריכוז וההשמדה טרזיינשטט. בין תפקידיו במחנה נכללה האחריות לדמות למחנה חזות של מקום מגורים הוגן ונעים לצורך ביקורים של הצלב האדום הבינלאומי. הכל היה כחלק ממזימה להציג מצג שווא לעולם כי הנאצים מתייחסים ומטפלים בכבוד ביהודים במדינות הכבושות על ידי גרמניה הנאצית.

תחת פיקודו על המחנה, רהם היה אחראי על שילוח המוני של יהודים לאושוויץ, המשלוח הגדול ביותר יצא מהמחנה בסתיו 1944 לאחר הביקור של הצלב האדום, וכן לאחר שצולם סרט תעמולה שקרי שהציג את המחנה כמקום מקלט חופשי ושליו. קרוב ל-18,000 איש גורשו למותם בחודש אחד. בטרזיינשטש נכלאו אמנים יהודים, מוזיקאים ומשכילים שמצאו את מותם במחנה עצמו או באושוויץ.

רהם נזכר היטב על ידי אסירי המחנה בציניות שלו ובאישיות הקשה. הוא נהג להכות את האסירים ולהשתתף בעינויים. מנגד, היו אסירים שזכו ליחס מעודף, אסירים מיוחסים שמוצאם מוינה. היו יהודים שחס עליהם מגירוש לאושוויץ (תמורת שוחד) וכן לחלק מהיודנראט של המחנה נהג לדבר בכבוד ופנה אליהם עם המילה Sie במקום Du, אפילו בפני קציני אס-אס.

## העמדה לדין והוצאה להורג
רהם החליט לפנות את מחנה טרזיינשטט ב-5 במאי 1945 יחד עם כל קציני וחיילי האס אס. הוא נתפס זמן קצר לאחר מכן על ידי כוחות צבא ארצות הברית ובשנת 1947 הוסגר לצ'כוסלובקיה. הוא הועמד למשפט, נמצא אשם בביצוע פשעי מלחמה ונידון למוות. הוצאתו להורג אירעה ב-30 באפריל 1947, כארבע שעות בלבד לאחר מתן פסק הדין על ידי חבר השופטים הצ'כי.

## קישורים חיצוניים

## הערות שוליים

קטגוריה:אישים שהוסגרו לצ'כוסלובקיה
קטגוריה:אנשי הגסטפו
קטגוריה:טרזיינשטט
קטגוריה:פושעי מלחמה נאצים שהוצאו להורג
קטגוריה:גרמנים שנולדו ב-1907
קטגוריה:גרמנים שנפטרו ב-1947
פועה הרשלג

**פועה הרשלג (יאנג)** (30 ביוני 1950 – 18 בפברואר 2019) הייתה אמנית, מתרגמת, סופרת ומשוררת ישראלית, זוכת פרס זאב לספרות ילדים ונוער, פרס יצחק שדה לספרות צבאית ופרסי יד ושם למפעלים חינוכיים.

## ביוגרפיה
הרשלג נולדה בירושלים ב-30 ביוני 1950 וגדלה בחיפה. בנערותה הייתה חברה פעילה בתנועת הנוער השומר הצעיר ושימשה ככתבת נוער בעיתון הארץ שלנו. בשנת 1968 התגייסה לצבא ושירתה כמשקית סעד בסיני בזמן מלחמת ההתשה. את לימודיה האקדמיים סיימה באוניברסיטה העברית בחוגים לספרות אנגלית ובלשנות שימושית. ב-1990 עברה הרשלג לגור בבית ספר צ׳יזם בסקוטלנד, ובנתה שם משפחה עם בעלה פיטר (חכים) ובתם גליה. הרשלג חזרה ללימודים אקדמיים לקראת סוף חייה והשלימה לימודים לתואר שני בפסיכותרפיה באוניברסיטת אדינבורו ומאז עיסוקה המרכזי היה בטיפול באנשים. היא נפטרה ממחלה קשה ב-18 בפברואר 2019.

## יצירתה הספרותית
הרשלג כתבה ארבעה ספרי ילדים ונוער וספר שירה אחד. ספרה הראשון, "בלשיר" (הוצאת כתר, 1985), הוא ספר ילדים באיורו של אבנר כץ. שלושת ספריה הבאים הם ביוגרפיות זוכות פרסים מסדרת "ראשונים בארץ" בהוצאת עם עובד. הביוגרפיה "שליחות של אהבה - סיפורו של אנצו סרני" זכתה בפרס זאב לספרות ילדים ונוער ב-1994, הביוגרפיה "איך נדלקו המדורות: סיפורו של יצחק שדה" זכתה בפרס יצחק שדה לספרות צבאית ב-2003 ו"למדוד את התהום – סיפורו של יצחק צוקרמן (אנטק)" זכה בפרס יד ושם לספרות נוער ב-2010. ספר השירה של הרשלג, "תנאים של ציפה", פורסם בהוצאת אבן חושן ב-2009 ולווה בתצלומים מקולפים של האמנית מאיה כהן לוי.

הרשלג תרגמה ספרי ילדים ונוער רבים מאנגלית לעברית, ביניהם ספרים מסדרת "פינוקי" של אריק היל, ספרי נוער של ג׳ודי בלום וספרי "חבורת יחדוקא" של סוניה בלק. היא עיבדה ארבעה מספריו של פאול קור. 

הרשלג עסקה גם בתרגום לטלוויזיה, בין השאר של סדרת "החבובות".

## קישורים חיצוניים
* 
* 
* 
* 

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:מתרגמות ישראליות
קטגוריה:מתרגמים ישראלים
קטגוריה:זוכות פרס זאב
קטגוריה:זוכי פרס זאב
קטגוריה:זוכי פרס יצחק שדה
קטגוריה:בוגרות השומר הצעיר
קטגוריה:בוגרי השומר הצעיר
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בוגרות אוניברסיטת אדינבורו
קטגוריה:בוגרי אוניברסיטת אדינבורו
קטגוריה:ישראליות שנולדו ב-1950
קטגוריה:ישראלים שנולדו ב-1950
קטגוריה:ישראליות שנפטרו ב-2019
קטגוריה:ישראלים שנפטרו ב-2019
אודו פון ווירש

**אודו גוסטב וילהלם אגון פון ווירש** (בגרמנית: **Udo Gustav Wilhelm Egon von Woyrsch**, 24 ביולי 1895– 14 בינואר 1983) היה מפקד אס אס בכיר בגרמניה הנאצית, האחראי על הוצאה לפועל של מדיניות הגזע במהלך מלחמת העולם השנייה.
## מלחמת העולם הראשונה
מתחילת 1914 עד 9 בפברואר 1919, ווירש שירת בצבא הגרמני כחייל זוטר במהלך מלחמת העולם הראשונה. מ-10 בפברואר 1919 עד 23 באוגוסט 1920, ווירש היה מקושר עם ארגון בשם "גרנץ שוץ" (״הגנת גבולות״). הוענק לו צלב הברזל (דרגה ראשונה).

## קריירה נאצית
לפי ההיסטוריון ריצ'רד גרונברגר, ווירש היה חבר בפרייקור במהלך שנות 1920. ווירש הצטרף למפלגה הנאצית והאס אס. היינריך הימלר הטיל עליו לארגן את ה-SS בשלזיה הנאצית, כשלעצמו ווירש נהיה המפקד הראשון של ה-SS-oberabschnitt südost  (פלוגת פיקוד שהפעילה פעולות SS במערב גרמניה). ב-1933, ווירש נבחר לרייכסטאג. הוא היה מפקד האס אס והמשטרה באלבה. ב-1934 ווירש השתתף בליל הסכינים הארוכות, והורה על הוצאתו להורג של יריבו מה-SS, אמיל סמבאך. ב-30 ביוני 1934, הוא לקח פיקוד בשלזיה, ולפי פקודות הרמן גרינג אסר מספר מנהיגי אס אה, פירק את נשקם של כל שומרי מפקדת אס אה והתיישב במשרדי משטרת ורוצלב. אנשיו הוציאו להורג מספר קציני אס אה בעקבות סכסוך פרטי. ווירש היה בידידות קרובה עם היינריך הימלר וריינהרד היידריך, והיווה חלק מצוותו הפרטי של הימלר. ב-1 בינואר 1935 הוא קודם לאס אס אובר-גרופנפיהרר הדרגה השנייה הגבוהה ביותר ב-SS.

## איינזצגרופן
בספטמבר 1939 ווירש פיקד על האיינזצגרופן, האחראים על השלטת טרור ורציחת אוכלוסיית יהדות פולין. ווירש היה אחראי על כמה מטבחי היהודים הקטלניים ביותר בפולין ב-1939, ובצפון-מזרח שלזיה הוא הוביל את הקבוצה שרצחה 500 יהודים בקטוביץ, בנדין וסוסנוביץ. האכזריות של האייזנצגרופן בקטוביץ הייתה כה נוראית שכמה קציני ורמאכט קישרו עצמם לגסטפו כדי לסגת מהאחריות על המעשים. עם זאת, הרבה מפקדי צבא זוטרים תמכו נמרצות בקמפיין של ווירש.

בין 20 באפריל 1940 לפברואר 1944, ווירש היה מפקד האס אס והמשטרה בכיר במחוז צבאי IV ומפקד מחוז דרזדן. ווירש הודח ממשרתו ב-1944 בשל אי כשירות.

## משפט והרשעות
ווירש נעצר בידי הבריטים מ-1945 עד 1948. ב-1948, הוא נשפט ל-20 שנה בכלא בגין השתתפותו בליל הסכינים הארוכות ב-1934. עם זאת, הוא שוחרר ב-1952. הוא נשפט שוב ב-1957 ונשלח לעשר שנים בכלא.

## לקריאה נוספת

*Genealogisches Handbuch des Adels, Adelige Häuser A Band VII, Seite 403, Band 34 der Gesamtreihe, C. A. Starke Verlag, Limburg (Lahn), 1965, ISSN 0435-2408
* (in German) Birn, Ruth Bettina : *Die Höheren SS- und Polizeiführer. Himmlers Vertreter im Reich und in den besetzten Gebieten.* Droste Verlag, Düsseldorf, 1986, 
* Browning, Christopher, and Matthäus, Jürgen. *The Origins of the Final Solution - The Evolution of Nazi Jewish Policy, September 1939 - March 1942*. University of Nebraska Press, 2004, 
* (in German) Klee, Ernst: *Das Personenlexikon zum Dritten Reich*. Fischer, Frankfurt am Main 2007,  (Aktualisierte 2. Auflage)
* Richard Grunberger, *Hitler's SS* (1970), 
* Christopher Ailsby, *SS: Role of Infamy* (1997), 


## קישורים חיצוניים

## הערות שוליים

קטגוריה:מעוטרי אות הזהב המפלגתי
קטגוריה:פושעי מלחמה נאצים
קטגוריה:גרמנים שנולדו ב-1895
קטגוריה:גרמנים שנפטרו ב-1983
מייטי קונג

**מייטי קונג** (באנגלית: **The Mighty Kong**) הוא סרט הנפשה- מוזיקלי של האחים וורנר שיצא ישירות לווידאו ב-1998, הסרט מבוסס על סיפורו הקלאסי של קינג קונג. הסרט מכיל את השירים של האחים שרמן. ואת שני התפקידים הראשיים מדבבים ג'ודי בנסון ודאדלי מור (הופעתו האחרונה בסרט לפני מותו ב-2002).

## עלילה
אן דארו, שחקנית ללא מזל מחפשת עבודה, פוגשת במאי סרטים בשם קארל דנהאם, אשר מציע לה עבודה בסרטו החדש. הם מתאכסנים להרפתקה ועוזבים לצילומי הסרט. הקוף שחי באיכסון עושה צרות במשך הטיול. הם מגיעים אל אי ואל הילידים של האי, אשר מתיידדים עם צוות ההפקה, הם שואלים את ההפקה אם אפשר לעזוב את אן על מנת שהם יוכלו להקריב אותה. אן אז הועלתה קורבן לקוף ענקי בשם קינג קונג אשר מביא אותה אל הג'ונגל. שם הם נלחמים בטירנוזאורוס רקס, פטרודקטילוס וגיגנטופיס והם יצאו מהאי תוך 5 דקות.

הסרט אז מציג את ההשתוללות של קונג בניו יורק סיטי. קונג לוקח את אן אל בניין האמפייר סטייט. המטוסים תוקפים את קונג עם הרובים, אולם מחטיאים רוב הזמן. כאשר כל המטוסים הופלו, הצבא שולח שני צפלינים עם רשת על מנת ללכוד את קונג. הם לכדו אותו עם הרשת בהצלחה. קונג ניסה לצאת מהרשת, אולם הרשת נקרעה וכאשר קונג מחפש את אן, הוא נופל מהרשת. הוא נחבט במרפסת וצנח לאדמה. במהלך הנפילה הוא התייפח. הכוח של קונג הסתיים שהוא התנגש הרחוב של ניו יורק. אולם למרבה המזל, קונג שרד את הנפילה.

## מדבבים
*קינג קונג - עצמו
*ג'ודי בנסון - אן דארו
*דאדלי מור - קארל דנהאם
*רנדי המילטון - ג'ק דריסקול
*וויליאם סייג' השלישי - רוסקו
*ג'ייסון גריי סטאנפורד - ריקי
*ריצ'רד ניומן - קפטן דוני אנגלהון

### מדבבים בעברית
*שרית סרי - אן דארו
*עפרון אטקין - ג'ק דריסקול
*לירון לב - ריקי
*אלברט כהן - קפטן דוני
*אוהד שחר - קארל דנהאם
*שרון כהן - רוסקו / צ'יפס / דמויות שונות
*איריס זינגר - נערות מופע
*שמחה ברבירו - דמויות שונות
*אלי לולאי - דמויות שונות
*מיכה אוזין סליאן - דמויות שונות

## קישורים חיצוניים

*

קטגוריה:קינג קונג
קטגוריה:סרטי הרפתקאות אמריקאיים
קטגוריה:סרטי הנפשה מוזיקליים
קטגוריה:סרטי פנטזיה אמריקאיים
קטגוריה:סרטי האחים וורנר
קטגוריה:סרטי אנימציה של האחים וורנר
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי הנפשה אמריקאיים משנת 1998
קארל ומילדה ביסום

**קרל ביסום** (בצ'כית: **Karel Bisom**; נולד ב־1894) אזרח גרמניה, ואשתו **מילדה** (Milada), (נולדה ב־1911), אזרחית צ'כית, היו חסידי אומות עולם על הצלת ילדה יהודייה בתקופת השואה.

## קורות חיים

עורך הדין קארל ביסום ואשתו מילדה התגוררו בעיר ברנו באזור דרום מורביה, צ'כיה.

## פעילות בתקופת השואה

התינוקת מילדה, נולדה בברנו במארס 1938 לנערה ג'ירינה אונדרצ'קובה (Jirina Ondrackova) ילידת 1920. אביה של התינוקת, סימון דנמרק (Simon Danemark), יליד 1913 סטודנט יהודי למשפטים, הודה באבהותו אך לא נישא לג'ירינה, מכיוון שהיא עדיין הייתה קטינה.

בעקבות החלת חוקי הגזע בצ'כיה לאחר הכיבוש הגרמני במארס 1939, נאסר על נישואים בין "ארים" ליהודים גם בפרוטקטורט החדש של בוהמיה ומורביה. בשל הפחד של ההורים לגורלה של בתם התינוקת מילדה, הם מסרו את ילדתם לבני הזוג ביסום, שהיו באותה עת חסרי ילדים. סיימון דנמרק ביקר בסתר את ביתו.

לאחר שמלשין דיווח לגסטאפו אודותיהם, בני משפחת ביסום שחששו לגורלה של מילדה, העבירו אותה לזוג יוזף ולודמילה הרצוג ומאוחר יותר מצאו לה מקומות מסתור נוספים בברנו ובסביבתה.

בסוף מרץ 1942 הועברו סיימון דנמרק והוריו וולף וסופיה, לגטו טרזיינשטט ושלושה ימים לאחר מכן לפיאסקי Piaski, ליד לובלין בפולין. שלושתם נספו בשואה.

ב־1943 בני הזוג ביסום הביאו לעולם את בנם פטר וכעבור ארבע שנים נוספות, נולדה בתם – קריסטינה. מילדה גודלה כאחותם.

הודות לקשריו של עו"ד ביסום עם הקהילה המשפטית בברנו, נדחו בקשות הרשויות לבירור לגבי זהותה של מילדה ונוכחותה בבית הספר, עד לאחר סיום הכיבוש הנאצי.

## הכרה והנצחה

הצלת מילדה הוכרה כצעד אנטי-פשיסטי, ובזכות הכרה זו בני משפחת ביסום לא גורשו לגרמניה בתום המלחמה אלא קבלו אזרחות צ'כית. ב־23 בספטמבר 2001, יד ושם הכיר בקרל ומילדה ביסום כחסידי אומות העולם.

## קישורים חיצוניים
* קרל ומילדה ביסום, אתר יד ושם (באנגלית)

## הערות שוליים

קטגוריה:צ'כים חסידי אומות העולם
קטגוריה:זוגות חסידי אומות העולם
Generic Routing Encapsulation

**Generic Routing Encapsulation** או **GRE** הוא פרוטוקול מנהור שפותח בסיסקו מערכות אשר מאפשר הכמסה של פרוטוקולי רשת שונים בקו תקשורת וירטואלי ברשת IP.

## תקנים
* : *Generic Routing Encapsulation (GRE)* (אינפורמטיבי)
* : *Generic Routing Encapsulation over IPv4 networks* (אינפורמטיבי)
* : *Point to Point Tunneling Protocol* (אינפורמטיבי)
* : *Generic Routing Encapsulation (GRE)* (הצעת תקן, עודכן על ידי )
* : *Key and Sequence Number Extensions to GRE* (הצעת תקן)

## שימושים
דוגמאות שימוש לפרוטוקול כוללות בין היתר:
*שימוש ב-GRE יחד עם PPTP ליצירת VPN
* שימוש ב-GRE על גבי VPN מוצפן ב-IPsec
* וירטואליזציה של רשתות במסגרת Network Virtualization using Generic Routing Encapsulation (NVGRE) במסגרת 

### מבנה כותרת חבילת GRE סטנדרטית
המבנה של כותרת חבילת GRE סטנדרטית מוגדר במסגרת  ו-:

; *C*: ביט סיכום ביקורת. מסומן ב-1 כאשר מופיע סיכום ביקורת.

; *K*: ביט מפתח. מסומן כ-1 כאשר מופיע מפתח.

; *S*: ביט מספר סידורי. מסומן ב-1 כאשר יש מספר סידורי.

; *Reserved0*: ביטים שמורים; קבועים ל-0.

; *Version*: מספר גרסת GRE ; נקבע ל-0.

; *Protocol Type*: מייצג את סוג פרוטוקול ה-EtherType של התוכן המכומס. (לדוגמה עבור IPv4, הערך יהיה 0x0800)

; *Checksum*: מופיע כאשר ביט C מסומן; מכיל סיכום ביקורת עבור כותרת ותוכן חבילת ה-GRE.

; *Reserved1*: מופיע כאשר ביט C מסומן; נקבע ל-0.

; *Key*: מופיע כאשר שדה K מסומן; מכיל מפתח ספציפי לאפליקציה.

; *Sequence Number*: מופיע כאשר שדה S מסומן; מכיל מספר סידורי של חבילת ה-GRE.

## קישורים חיצוניים

קטגוריה:פרוטוקולי תקשורת
ישראל אביר

**ישראל אביר** (20 בנובמבר 1926 – 14 במרץ 1997) היה מהנדס אלקטרוניקה, ששירת בחיל הים ליווה פיתוח מערכת הנשק ובניית ספינות סער בתפקידו האחרון היה ראש מספן הציוד בדרגת תא"ל.

## בחיל הים

אביר נשלח למפעל "אוטו מלרה" באיטליה כקצין פרויקט מטעם חיל הים בנושא פיתוח וייצור תותחי 76 מ"מ עבור ספינות הסער של חיל הים.

בשנת 1970 מונה אביר כראש צוות "תכלית" לפיקוח על פרויקט בניית ספינות הטילים במספנות ישראל עבור חיל הים, עליו קיבל בשנת 1973 את פרס ביטחון ישראל.

במלחמת יום הכיפורים היה אביר במספן הציוד כעוזר ראש המספן עקיבא פגי בדרגת אל"ם.

בשנים 1975–1977 ניהל את מספן הציוד.

## תפקידים אזרחיים
לאחר יציאתו לגמלאות בשנת 1978 הקים אביר חברה פרטית שייצגה מפעלים זרים בישראל, והיה לו גם תפקיד ברפא"ל.

שימש מנכ"ל חברת "סבקל" בכרמיאל שייצרה מנועי ונקל.

היה נשוי לרינה ואב לבן ובת. התגורר עם משפחתו בשכונת רוממה בחיפה. אביר הלך לעולמו ב-14 במרץ 1997 לאחר מחלה.

## קישורים חיצוניים

* רמי אנטואן וישראל אביר,	[יש הכל - שיחה עם רמצ"ד'''](https://beingalim.files.wordpress.com/2021/01/1976-5-beingalim.pdf	'''בשכל),	'בין גלים' גיליון עצמאות כ"ח תשל"ו מאי 1976 עמ'	2.
* אריה מרמרי, '''ראיון עם ישראל אביר''', מוסד הרצל לחקר הציונות, 1995.
* אבי ביתן, ישראל בן שמואל, אביר ישראל (סאלו) ז"ל באתר עמותת חיל הים, אוקטובר 2010.

## ביאורים

קטגוריה:חיילי חיל הים במלחמת יום הכיפורים
קטגוריה:ראשי מספן הציוד
קטגוריה:מהנדסי חשמל ישראלים
קטגוריה:זוכי פרס ביטחון ישראל: חיילי צה"ל
קטגוריה:תתי-אלופים בחיל הים
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1926
קטגוריה:ישראלים שנפטרו ב-1997
נונאטאקי קרס

**נונאטאקי קרס** או **נונאטאקי צרס** או **נונאטאקי סיריס** (באנגלית: **Ceres Nunataks**) הם קבוצה של שלושה נונאטאקים בדרום אלכסנדר האי, שבאנטארקטיקה. 

הנונאטאקים מצויים בסמוך ממזרח לראשיתו של חצי האי שוסטקוביץ'.

## היסטוריה
### גילוי ומיפוי הנונאטאקים

הנונאטאקים מופו על ידי מחלקת המיפוי מעבר לים (Directorate of Overseas Surveys) של סוכנות הסקר הלאומית הבריטית (Ordnance Survey) בהתבסס על תצלומי לוויין שבוצעו על ידי נאס"א, בשיתוף עם הסקר הגאולוגי של ארצות הברית.

### מקור השם

שמם של הנונאטאקים ניתן להם על ידי הוועדה המייעצת לשמות אנטארקטיים של בריטניה.

הנונאטקים נקראים על שמו של קרס, אחד של אסטרואידים שבין מסלולי כוכבי הלכת מאדים ו-צדק.

## ראו גם

* נונאטאקי אפאלאצ'יה
* נונאטאקי גאנון
* נונאטאקי גאודה
* נונאטאקי פרנק
* נונאטאקי פיקרינג
* נונאטאקי וסטה

## קישורים חיצוניים

* נונאטאקי קרס באתר הסקר הגאולוגי של ארצות הברית
* נונאטאקי קרס באתר הגאזט האנטארקטי של ממשלת אוסטרליה
* נונאטאקי קרס באתר הגאזט האנטארקטי המשווה SCAR של ממשלת אוסטרליה
* תחזית מזג אוויר עדכנית עבור נונאטאקי קרס
** תחזית מזג אוויר עדכנית ארוכת טווח עבור נונאטאקי קרס

## הערות שוליים

קרס